נזכיר כי במרץ 2015 אושרו בפורטוגל תוספת לחוק ותקנות המאפשרות ליהודים לבקש אזרחות פורטוגלית אם הוכיחו כי הם צאצאים – גם אם רחוקים מאוד – של בני משפחה שמוצאם ספרדי, והתפזרו לאורך מאות השנים האחרונות במדינות כגון: מרוקו, תורכיה, יוון, אלג'יריה, תוניסיה, מצרים, לוב, סוריה, לבנון, ישראל, בולגריה, איטליה ועוד.
בנוסף לאזרחויות שכבר הוענקו, ישנן 385 בקשות שנמצאות בסוף ההליך ומחכות לחתימה סופית של שרת המשפטית הפורטוגלית, פאולה טאישירה דה קרוז, שהביעה בכתבה את השקפתה בקשר לחוק: "איני טוענת שמדובר בתיקון עוול היסטורי, כי בנושא זה אין אפשרות לתקן את מה שנעשה, אני מעדיפה לכנות זאת בתור השבת זכויות".
נתונים אלה משקפים עלייה של קרוב ל-1,000% גידול במספר הבקשות, ואכן במשרדי הממשלה השונים המטפלים בהליך קיים עומס רב המשפיע לרעה על משך זמן הטיפול, כך שהטיפול נכון להיום אורך כשנה וחצי –שנתיים מיום הגשת הבקשה לקבלת האזרחות ועד לקבלתה בפועל.
בחלוקה לפי מדינות, רוב הבקשות לקבלת האזרחות הפורטוגלית מגיעות מישראל, טורקיה, ארגנטינה ומרוקו. עוד עולה מהנתונים כי בעוד שבשנת 2015 רוב הבקשות הגיעו מטורקיה, כיום חל מהפך ורוב הבקשות מגיעות בצורה מובהקת מישראל.
נציין כי בקשות של יהודים לקבלת אזרחות פורטוגלית התקבלו ממדינות נוספות כגון ספרד, ארה"ב, קנדה, רוסיה, אוסטרליה, דרום אפריקה, פנמה, מקדוניה וקזחסטן, אולם המדינה ממנה מגיעות הבקשות אינה רלוונטית לסיכויי הצלחת הבקשה. מה שרלוונטי הוא שמבקש יוכיח כי הוא נמנה על צאצאי ספרד ופורטוגל.
הכתבה מאת עו"ד, נוטריון וגנאולוג ערן וגנר עוסק בהסדרת אזרחות פורטוגלית באדיבות אתר עורכי הדין LawGuide.